Soberanía nacionalinis stadionas

Soberanía nacionalinis stadionas (isp. Estadio Nacional Soberanía; 1948–1972 m. Estadio Nacional, 1972–1979 m. Estadio Anastasio Somoza García, 1979–1998 m. Estadio Rigoberto López Pérez, 1988–2022 m. Estadio Nacional Dennis Martínez) – daugiafunkcis stadionas, esantis Nikaragvos sostinėje Managvoje. Daugiausia naudojamas beisbolo varžyboms, tačiau taip pat ir futbolo varžyboms, koncertams, šventėms. Šiame stadione namų varžybas žaidžia beisbolo klubas „Indios del Bóer“, futbolo klubas Deportivo Walter Ferretti, šalies futbolo ir beisbolo rinktinės. Istorija Pastatytas 1948 m. ir pavadintas nacionaliniu stadionu. Po 1972 m. Managvą sugriovusio žemės drebėjimo, stadionas buvo atstatytas ir pavadintas diktatoriaus Anastasio Somoza García garbei. Valdžią 1979 m. užėmus sandinistams, stadionas pervadintas pagal Rigoberto López Pérez – žmogų, nužudžiusį Somosą. 1998 m., minint stadiono 50-metį, jis pavadintas Nikaragvos beisbolo legendos Dennis Martínez garbei. 2022 m. gruodį pervadintas Soberanía („suverenitetas“) vardu. Šaltiniai